สวัสดีครับคุณ ผมชื่อคิงครับ น้ำหนักตัว 130 กก. ส่วนสูง 175 เซนต์ ช่วงเช้าพอตื่นมาก็มีผื่นคล้ายๆปานแดง ไม่มีตุ่ม ไม่รู้สึกคัน สัมผัสค่อนข้างหยาบ ยาตามแนวมาจนเกือบถึงแก้ม เวลาขยิบตาซ้ายหรือเหงื่อออกหรือเอามือไปสัมผัส จะรู้สึกแสบนิดๆครับ. วันเดียวกันพอตกดึกประมาณตีสองผมกำลังเล่นเกมและกินเหล้าไปด้วยก็เกิดรอยคล้ำขึ้นที่ข้อพับแขนด้านซ้ายปวดนิดๆตอนนั้นรู้สึกเหมือนตัวจะร้อนขึ้นนิดๆครับ. ปกติผมดื่มสุราดูดบุหรี่จัดครับ ก่อนหน้านี้ผมเคยใช้สารเสพติดครับเป็นยาไอซ์ เคยมีอาการหายใจลำบากเหมือนมีอะไรมาตันที่จมูก รู้สึกเหมือนมีอะไรมาจุกที่คอ รู้สึก แปล้บๆแปลกๆตามชายโครงด้วยครับ และอาการก็ปวดหัวจี๊ดๆบ่อยๆๆครับ.
สวัสดีค่ะ อาการผื่นแดงที่ใบหน้าและแสบคันอาจมีสาเหตุจาก-ผื่นผิวหนังอักเสบเฉียบพลัน อาจมีตุ่มน้ำ ผื่นแดง และคัน อาจเกิดจากภูมิแพ้ภายในตนเอง ซึ่งอาจถูกกระตุ้นด้วยความร้อนหรือเหงื่อ หรือเกิดจากการแพ้สารที่มาสัมผัสกับผิว-ตุ่มถูกแมลงกัด มักเป็นตุ่มนูน คัน-งูสวัด เป็นตุ่มน้ำ แสบร้อน-มีการติดเชื้อบริเวณชั้นใต้ผิวหนัง มักเป็นผื่นแดง บวม มีไข้แนะนำหลีกเลี่ยงปัจจัยกระตุ้นที่ทำให้เกิดอาการมากขึ้น ไม่ไปแกะเกาบริเวณผื่น ใช้น้ำสะอาดล้างบริเวณที่เป็นได้ ไม่ใช้สบู่ถูแรงๆ ยังไม่เอายาอะไรไปทาเองเพราะยังไม่ทราบการวินิจฉัยที่แน่นอน หากยังมีอาการเรื้อรัง ควรไปพบแพทย์เพื่อตรวจดูรอยโรคจริงส่วนรอยคล้ำที่ข้อพับนั้น หากเกิดตามหลังการมีผื่นแดงนำมาก่อน อาจเป็นรอยดำตามหลังการอักเสบ หรือถ้าเป็นรอยจ้ำคล้ำแบบมีเลือดคั่ง อาจเกิดจากการมีอุบัติเหตุหรือมีภาวะเลือดออกง่ายผิดปกติ หากยังมีอาการเรื้อรัง เป็นซ้ำๆไม่หายไป ควรไปพบแพทย์เพื่อตรวจเพิ่มเติม